“TLU SA is ‘n rassistiese boere-organisasie”: Mantashe moet om verskoning vra | Radio Rosestad 100.6FM
23/03/2016 | Bultfontein distrik nog net 57mm reën gehad
23/03/2016 | Rupert aan Zuma: “Bedank vir die kinders se toekoms”
“TLU SA is ‘n rassistiese boere-organisasie”: Mantashe moet om verskoning vra
TOPICS:"TLU SA is 'n rassistiese boere-organisasie": Mantashe moet om verskoning vra
Posted By: Gerdie Karstens 04/03/2016
Die landbou-unie, TLU SA, het ‘n prokureursbrief aan die ANC se sekretaris-generaal, Gwede Mantashe, gestuur waarin geëis word dat hy verskoning vra nadat hy onlangs na die unie verwys het as ‘n rassistiese boere-organisasie.
Die president van TLU SA, Louis Meintjes, sê Mantashe moet nou die nagevolge van sy opmerkings in die gesig staar.
Hy sê die ANC en Mantashe in sy persoonlike hoedanigheid, sien nie kans om oor die ekonomie van landbou te praat nie, maar kruip weg agter hulle ideologie wat wêreldwyd reeds misluk het.
Meintjes sê vals rasse-argumente word nou gebruik om ‘n reeds gespanne samelewing verder te laai, en TLU SA weier om goedsmoeds die slagoffer daarvan te word terwyl die ANC oënskynlik die land se grootste rassiste is.